Imtella' Marzu 28, 2021 Filmat: Reuters Il-ħin ma jistenna l-ħadd u l-iktar raġel bieżel matul il-lejl li għadda kien Werner Stechbarth – chef Ġermaniż illum irtirat li ried idawwar is-siegħa 'l quddiem ta' 365 arloġġ – daqskemm hemm ġranet f'sena. Stechbarth ilu jġemma l-arloġġi għal kważi dawn l-aħħar ħamsin sena u llum jgħid li huma l-iktar ħaġa prezzjuża li għandu f'ħajtu. Għalih it-tokki ta' kull arloġġ huma wens u balzmu li jgħinuh jiffaċċja ġurnata wara l-oħra. Prova wkoll iqabbad min inaddaf u jieħu ħsiebhom imma malajr biddel fehmtu u kompla jieħu ħsiebhom hu. U llum il-ġurnata anke l-ispazju tal-appartament tiegħu sar żgħir għall-ħafna arloġġi li għandu. Għalkemm s'issa għadu jkun f'ġirja kontra l-hħn darbtejn f'sena kull darba li nreġġgħu l-arloġġi siegħa lura u 'l quddiem, għal Stechbarth Werner dan żgur mhux se jwaqqfu milli jkompi jżid mal-kollezzjoni u jnaqqas mill-ispazju fejn jgħix.